แวะมาชิวๆตอนพักเที่ยง เห็นมีเมนูข้าว เมนูขนมและพวกเค้กเบเกอร์รี่ต่างๆ ร้านอยู่ในซอยขิดลม และเข้าซอยแยกที่จะเลี้ยวไปทางบิ๊กซีราชดำริ ซอยจะตรงข้ามกับ เจตนิน หัวมุมซอยมีเซเว่น ร้านทิพจะติดกะเซเว่นค่ะ

หน้าร้านเป็นกระจกกว้าง ตกแต่งด้วยไม้ สีโทนอ่อนสบายตา มองเข้าไปเห็นครัวที่สามารถทำขนมได้ที่หน้าร้าน
ชั้น 2 เป็นเรียนอุกุเลเล่
บรรยากาศในร้านน่ารัก น่านั่งชิวยาวๆ มีโต๊ะ 4-5 โต๊ะ ไปตอนพักเที่ยง คนก็นั่งเกือบเต็มนะคะ 
ในร้านติดแอร์เย็นสบาย เลยเป็นทางเลือกที่ดีสำหรับพนังานแถวนี้ 

เราเองก็มา 2-3 ครั้งแล้วแหละ 
คุณเจ้าของร้านน่ารัก เป็นกันเอง เราเลยเรียกว่าคุณทิพ แต่คุณทิพบอก เค้าไม่ได้ชื่อทิพนะ ทิพอยู่ในชื่อจริง เราก็เลยลองทายชื่อกัน ถ้าทายถูกคุณทิพให้ทายชาเขียวฟรีเลย เราก็ทายกันไป 5-6 ชื่อยังไม่ถูก เลยฝากไว้ก่อนเด่วคราวหน้ามาทายใหม่

-มัทฉะลาเต้เย็น 75 บาท หวานน้อย หอมชา รสกำลังดี ไม่ชืดเกินไป
-ลาเต้เย็น 75 บาท รสเข้นข้นใช้ได้ โอเค เพื่อนบอกมา เพื่อนสั่งนะค่ะ
- ข้าวไก่ตุ๋นเห็ดหอม 85 บาท คือ ดี ไก่เปื่อยไม่คาว มันไปหน่อย เค็มไปนิด ข้าวนิ่มดี ใช้ข้าวหอมมะลิ --' แต่ดันลืมถ่ายรูปมา ขออภัยด้วยคร้า

สรุปๆ ร้านน่ารัก เจ้าของร้านบริการดี ไว้จะไปชิมขนม เพราะคุณเจ้าของร้านทำขนมเองที่ครัวในร้านนี้เลย เค้าตั้งใจทำเป็นครัวเปิดให้ลูกค้าที่มาได้เห็นขั้นตอนการทำ จะได้ดูกันเพลินๆ ให้ไป 4 ดาว เพราะชอบครัวเปิด เจ้าของร้านดี แต่แอบปิดเร็วไปนิดนึง 1 ทุ่มก็ปิดแล้ว 